Greičiūniškės
Greičiūniškės – kaimas Vilniaus rajono savivaldybėje, 8 km į šiaurės vakarus nuo Sužionių. Įsikūręs Asvejos regioninio parko paribyje, šiaurės vakarinėje Širvino ežero pakrantėje. Šiaurėje telkšo užpelkėjęs Krakinio ežeras, iš šiaurės, pietų ir rytų kaimą supa tamsūs eglynai, raistai. Į Greičiūniškes galima patekti miško keliuku nuo Sidabrių arba siauru keliuku nuo Stankų.